cyanic-selkie/wikianc huggingface dataset:
Bukhara
Storja
daqsminuri|Amir Alim Khan, l-aħħar Emir ta’ Bukhara, 1911 L-istorja ta’ Bukhara tmur lura għal bosta millenji. Fi żmien il-Medju Evu, Bukhara kienet il-kapitali tal-Imperu Samanida u tal-Kanat ta’ Bukhara, u fiha twieled Imam Bukhari.
Moskej
Il-binja prinċipali hija moskea. Minkejja l-għamla esterna mhux tas-soltu, il-binja hija tipika minn ġewwa għal moskea tal-Asja Ċentrali. Minħabba l-koppla tal-binja, il-kompartiment ewlieni għandu proprjetajiet akustiċi tajbin u għaldaqstant għandu sinifikat speċjali għad-“dhikr-hana”—post fejn isiru ċ-ċerimonji ritwalizzati “dhikr” tas-Sufisti, b’liturġija li spiss tinkludi talb, kant u mużika strumentali.
Klima
Bukhara għandha klima arida kiesħa tipika tal-Asja Ċentrali (Köppen BWk). It-temperatura medja ta’ waranofsinhar f’Jannar hija 6.6 °C jew 43.9 °F, u tiżdied għal temperatura massima medja ta’ madwar 37.2 °C jew 99.0 °F f’Lulju. Il-preċipitazzjoni annwali medja hija 135 millimetru jew 5.31 pulzieri.
Höga Kusten
Sit ta' Wirt Dinji
Il-valur universali straordinarju tas-sit ġie rrikonoxxut abbażi ta' kriterju wieħed tal-għażla tal-UNESCO: il-kriterju (viii) "Eżempju straordinarju li jirrappreżenta stadji importanti tal-istorja tad-dinja, inkluż it-trapass tal-ħajja, il-proċessi ġeoloġiċi kontinwi sinifikanti fl-iżvilupp tat-tipi differenti ta' art, jew il-karatteristiċi ġeomorfiċi jew fiżjografiċi sinifikanti".
Atalanta BC
Storja
Merthyr Tydfil FC, klabb minn Wales li kkawża taqliba fil-Cup Winners tal-1987-88 "li rebħu lil-Atalanta 2-1 fl-ewwel leg u fl-ewwel rawnd fl-istadju tagħhom Park Penydarren. Telfa li ġabet lil-Atalanta wiċċa l-isfel, wara li rebħu t-tieni leg 2-0, dawn marru biex jilħqu s-semifinali, u tilfu mar-rebbieħa eventwali KV Mechelen, iżda fil-proċess sar wieħed minn biss żewġ timijiet fl-istorja tal-kompetizzjoni biex jilħqu r-rawnd ta' qabel waqt li lagħbu l-futbol tagħhom barra l-kampjonat nazzjonali tat-titjira nett. Biżżejjed, l-uniku tim ieħor sabiex għamel dan huwa l-pajjiż Merthyr Tydfil ġo Cardiff City.
Għerien ta' Elephanta
L-Għerien ta' Elephanta fihom skulturi tal-ġebel imnaqqxin fil-blat, l-iktar f'riljiev għoli, li juru s-sinkretiżmu tal-ideat u tal-ikonografija Induista u Buddista. L-għerien tħaffru fil-blat mastizz tal-bażalt. Għajr għal xi ftit eċċezzjonijiet, il-biċċa l-kbira tal-opri tal-arti ġarrbu ħsarat u ġew vandalizzati. L-orjentazzjoni tat-tempju prinċipali kif ukoll il-post relattiv tat-tempji l-oħra nbnew f'mudell ta' mandala. It-tinqix jirrakkontaw il-mitoloġiji tal-Induiżmu, permezz tat-Trimurti Sadaxiva (Xiva bi tliet uċuħ) monolitiku kbir 5.45 metri (17.9-il pied), tan-Nataraġa (id-Divinità taż-Żfin) u tal-Jogixvara (id-Divinità tal-Joga) li huma l-iktar famużi.
Għar 1: l-Għar Kbir Prinċipali
11. Matrikas
Sadaxiva: Trimurti
It-tliet irjus jirrappreżentaw tliet aspetti essenzjali ta' Xiva: il-ħolqien, il-protezzjoni u l-qerda. Skont verżjoni oħra, it-tliet irjus jissimbolizzaw il-kompassjoni u l-għerf. Fin-nofs wiċċ tal-lemin (il-wiċċ tal-Punent) jidher qed iżomm blanzun tal-lotus, bħala rappreżentazzjoni tal-wegħda tal-ħajja u l-kreattività. Dan il-wiċċ jissimbolizza lil Braħma, il-ħallieq jew Uma jew Vamadeva, in-naħa femminili ta' Xiva. In-nofs wiċċ tax-xellug (il-wiċċ tal-Lvant) huwa ta' żagħżugħ bil-mustaċċi. Dan jirrappreżenta lil Xiva bħala l-Agora jew il-Bajrava kiefer, il-ħallieq tal-kaos u l-qerried. Dan huwa magħruf ukoll bħala Rudra-Xiva, il-Qerried. Il-wiċċ ċentrali, b'ħarsa twajba u timmedita ta' Tatpuruxa, tixbah lil Vixnu l-preservatur. Dan jirrappreżenta lil Xiva bħala "dak li jħaddan il-prinċipji pożittivi u negattivi tal-eżistenza u l-preservatur tal-armonija". Xiva bi tliet irjus jirrappreżenta l-aspetti ta' ħallieq, ta' preservatur u ta' qerried tax-Xiviżmu. Bl-istess mod jissimbolizzaw lil Xiva, lil Vixnu, u lil Braħma, bħala ekwivalenti tat-tliet aspetti tax-Xiviżmu.
Il-Muntanji ta' Kailash u ta' Ravananugraha
Il-panew faċċata tal-panew tal-Muntanja ta' Kailash lejn ir-rokna tal-Grigal (ara n-nru 1 fuq il-mappa ta' hawn fuq) juri lir-re dimonju Ravana qed jipprova jerfa' lil Kailash u jdejjaq lil Xiva, li hija leġġenda msejħa Ravananugraħa. Fix-xena ta' fuq tidher il-Muntanja ta' Kailash, fejn Xiva u Parvati jidhru bilqiegħda. Xiva jintgħaraf mill-kuruna, filwaqt li karattri oħra ġarrbu ħsara kbira. Għad hemm parti mir-riljiev tad-devot axxetiku Bringi u jidher bilqiegħda ħdejn saqajn Xiva. Maġenb Xiva jidher il-kontorn x'aktarx ta' Ganexa u ta' Kartikeja. Taħt il-muntanja jidher ir-re dimonju Ravana bi ftit driegħ, li qed jipprova jheżżeż lil Xiva u lil Parvati fil-Muntanja ta' Kailash mingħajr ma jirnexxilu. Il-kumplament tad-dettalji mhumiex ċari u huma spekulattivi. Skont Charles Collins, l-elementi li għadhom jintgħarfu f'dan il-panew ġeneralment huma konsistenti ma' dawk tal-Puranas Medjevali, għalkemm hemm nuqqas ta' korrispondenza litterali ma' xi test uniku.
Preservazzjoni
Is-sezzjoni ta' Aurangabad tal-Istħarriġ Arkeoloġiku tal-Indja (ASI), tieħu ħsieb il-manutenzjoni u l-ġestjoni tal-Għerien ta' Elephanta. Hija responsabbli għall-monitoraġġ u għall-istabilizzazzjoni tal-blat, għall-kostruzzjoni ta' riffieda li jirfdu l-istrutturi tal-għerien fejn il-pilastri ċedew, u għall-konsolidazzjoni tal-artijiet tal-għerien, kif ukoll għall-kostruzzjoni ta' ħajt ta' parapett madwar is-sit. Barra minn hekk, tieħu ħsieb il-faċilitajiet għall-viżitaturi u mużew fil-post. Is-sit jilqa' madwar 1,000 viżitatur kuljum, u ferm iktar nhar ix-Xiva Ratri, meta jkun hemm il-festivals taż-żfin, f'Jum il-Wirt Dinji (it-18 ta' April) u fil-Ġimgħa tal-Wirt Dinji bejn id-19 u l-25 ta' Novembru jew meta jkun hemm avvenimenti speċjali.
Žehra
Knisja tal-Ispirtu s-Santu
Fost l-affreski fis-santwarju, li jmorru lura għas-seklu 14, b'influwenza Biżantina, hemm rappreżentazzjonijiet tal-Aħħar Ġudizzju, tal-Aħħar Ċena, tat-Tneħħija mis-Salib u ta' San Cosmas u San Damjan, il-qaddisin patruni tat-tobba. xellug|daqsminuri|Il-Knisja tal-Ispirtu s-Santu. Mal-ħajt tat-Tramuntana hemm żewġ affreski notevoli qishom f'"gwarniċ", wieħed tal-Pjetà, u l-ieħor simboliku bis-Siġra tal-Ħajja li jiddrammatizza t-trijonf tal-Knisja fuq is-Sinagoga. L-affreski li saru wara jmorru lura għas-seklu 15.
Għerien ta' Elephanta
Letteratura
L-Għerien ta' Elephanta jissemmew iktar minn darba f'Moby Dick ta' Herman Melville kif ukoll fir-rumanz tal-1944 ta' Somerset Maugham, The Razor's Edge.
Hedeby
Oriġini
Hedeby jissemma għall-ewwel darba fil-kronaka ta' Einhard (804) tal-Franki, li kien qed jaqdi dmirijietu fil-konfront ta' Karlu Manju, iżda x'aktarx li ġie stabbilit għall-ħabta tas-770. Fit-808, ir-re Daniż Godfred (bil-Latin: Godofredus) qered ċentru kummerċjali Slav kompetitur li kien jismu Reric, u ġie rreġistrat fil-kronaka tal-Franki li ttrasferixxa lill-merkanti minn hemm għal Hedeby. Dan seta' pprovda l-impetu inizjali biex ir-raħal jiżviluppa. L-istess sorsi jirreġistraw li Godfred saħħaħ id-Danevirke, ħitan tal-brikks u tat-tajn estiż tul in-Nofsinhar tal-Peniżola ta' Jutland. Id-Danevirke kienu jingħaqdu mal-ħitan difensivi ta' Hedeby u kienu jiffurmaw fruntiera mil-Lvant għall-Punent tul il-peniżola, mill-imraġ fil-Punent sal-qala tax-Schlei u l-Baħar Baltiku fil-Lvant.
Qerda
Fl-1066 ir-raħal ġarrab serqa oħra u ngħata n-nar mill-Islavi tal-Punent. Wara l-qerda, Hedeby bil-mod il-mod ġie abbandunat. In-nies marru jgħixu fuq in-naħa l-oħra tal-qala tax-Schlei, li tissepara ż-żewġ peniżoli ta' Angeln u ta' Schwansen, u stabbilew ir-raħal ta' Schleswig.
Delta tad-Danubju
Ekosistema tal-ilma ġieri
Din l-ekosistema tinsab fid-diversi fergħat tad-Danubju, u f'sensiela tal-iktar nixxigħat u kanali importanti tax-xmara. L-ambjent huwa rikk fil-plankton, fid-dud, fil-molluski, fl-insetti u fl-isponoż, b'bosta speċijiet ta' ħut, fosthom il-karpjun, il-lizz, il-luċċjoperka, il-ħut tal-ġilda, u l-isturjuni tal-ilma ħelu (l-isterlet, il-Vyza u l-kavall tad-Danubju).
Liebru ta' denbu abjad
Il-Liebru ta' denbu abjad huwa it-2 l-akbar speċi ta' liebru fil-kontinent ta' l-Amerika ta' fuq wara il-Liebru antilop u ftit akbar mil-Liebru ta' denbu iswed.
Żona l-Kbira tal-Muntanji Blu
Deskrizzjoni
xellug|daqsminuri|324x324px|Veduta tal-Lag ta' Burragorang filgħodu Iż-żona hija miżgħuda artijiet watja mħarbta, irdumijiet għoljin, widien fondi u inaċċessibbli, kif ukoll xmajjar u lagi mimlijin ħajja. Il-pjanti u l-annimali rari li jgħixu f'dan il-post naturali huma evidenza tal-istorja straordinarja tal-qedem tal-Awstralja u tad-diversità tal-ħajja fil-post. Tispikka l-iktar l-istorja tal-evoluzzjoni tal-veġetazzjoni unika tal-ewkaliptu u tal-komunitajiet assoċjati ta' pjanti u annimali.
Iż-żona ma fihiex muntanji fis-sens konvenzjonali tal-kelma iżda fiha art watja u għolja tal-blat ramli b'widien fondi, b'elevazzjoni li tvarja bejn inqas minn 100 metru 'l fuq mil-livell tal-baħar sa 1,300 metru fl-ogħla punt. Fil-partijiet l-iktar għoljin hemm sporġenzi tal-bażalt. Huwa maħsub li din l-art watja u għolja ppermettiet is-sopravivenza ta' diversità daqstant rikka ta' pjanti u ta' annimali billi serviet bħala rifuġju mit-tibdil fil-klima matul l-istorja ġeoloġika reċenti. Hija partikolarment notevoli għar-rappreżentazzjoni wiesgħa u bbilanċjata ta' ħabitats għall-ewkaliptu li jvarjaw minn sklerofilla mxarrba u niexfa, art moxa magħrufa bħala mallee, kif ukoll artijiet bassasa, artijiet mistagħdra u bwar tal-ħaxix lokalizzati. B'kollox hemm saħansitra wieħed u disgħin speċi ta' ewkaliptu (30 fil-mija tal-ispeċijiet kollha ta' ekwaliptu fid-dinja) fiż-Żona l-Kbira tal-Muntanji Blu. Tnax-il speċi minnhom jingħad li jeżistu biss fir-reġjun tal-blat ramli ta' Sydney.
Karlskrona
Storja
Il-belt żammet l-istruttura tat-toroq tagħha minn mindu ġiet stabbilita. Peress li t-toroq tagħha kollha jsegwu mudell ta' grilja, l-irjieħ jonfħu liberament mill-baħar sal-qalba tal-belt.
F'Ottubru 1981 is-sottomarin Sovjetiku S-363 tal-klassi Whiskey (magħruf bħala "U137" fl-Iżvezja) inkalja fl-arċipelagu ħdejn Sturkö ftit 'il barra minn Karlskrona. Il-mezzi tax-xandir laqqmu l-aħbar bħala l-"Whiskey on the Rocks". L-inċident ikkawża żieda temporanja fit-tensjonijiet bejn l-Iżvezja u l-Unjoni Sovjetika. Filwaqt li l-inkaljar tas-sottomarin ċertament ma kienx ippjanat, u x'aktarx li seħħ minħabba xi membri tal-ekwipaġġ fis-sakra, is-sottomarin x'aktarx kien qed iwettaq xi missjoni sigrieta mhux speċifikata.
Kultura u wirt
Il-pjazza ewlenija ta' Karlskrona hija l-ikbar waħda fl-Iskandinavja.
Trasport marittimu
Hemm servizz regolari bil-lanċa minn Karlskrona sa Gdynia fil-Polonja, operat mil-Linja Stena, b'medja ta' żewġ vjaġġi 'l hemm u 'l hawn kuljum. Din il-linja ġġorr kważi 500,000 ruħ fis-sena. Il-port ta' Karlskrona jaqdi wkoll lill-arċipelagu ta' Blekinge.
Reliġjon
Hemm tliet knejjes importanti f'Karlskrona. Il-Fredrikskyrkan (il-Knisja ta' Federiku) ġiet iddisinjata minn Nicodemus Tessin ix-Xiħ, li ġie influwenzat mill-arkitettura Taljana. Is-sisien ta' dik il-knisja nbnew fl-1720 u ġiet inawgurata fl-1744. Hija differenti mill-knejjes Żvediżi normali peress li għandha lewn oranġj, tiżjin partikolari u żewġ torrijiet minkejja li mhijiex knisja veskovali.
Sport
Il-klabbs sportivi li ġejjin huma stabbiliti f'Karlskrona:
Gintaras Staučė
Gintaras Staučė (twieled fl-24 ta' Diċembru 1969) huwa eks-plejer u kowċ tal-futbol Litwan.
Antoine de Saint-Exupéry
Karriera fil-kitba
Il-pubblikazzjoni ta’ Vol de nuit (Titjir Billejl) stabbiliet lil Saint-Exupéry bħala stilla emerġenti fid-dinja letterarja. Din kienet l-ewwel pubblikazzjoni tax-xogħlijiet maġġuri tiegħu li kisbet fama mifruxa u biha rebaħ il-Premju Femina. Ir-rumanz kien jirrifletti l-esperjenzi tiegħu bħala bdot postali u direttur tal-linja tal-ajru Aeroposta Argentina, ibbażat f’Buenos Aires, l-Arġentina. F’dik l-istess sena, fi Grasse, Saint-Exupéry iżżewweġ lil Consuelo Suncin (kunjomha xebba Suncín Sandoval), kittieba u artista minn El Salvador li ddivorzjat darba u romlot darba, u li kellha spirtu liberu u “lsien ta’ lifgħa”.
Foresti Antiki u Primordjali tal-Fagu tal-Karpazji u ta' Reġjuni Oħra tal-Ewropa
Deskrizzjoni
Il-Foresti Primordjali tal-Fagu tal-Karpazji jinkludu għaxar ktajjen muntanjużi separati li jinsabu tul l-assi ta' 185 km mill-muntanji Rakhiv u Chornohora fl-Ukrajna, għall-muntanji Poloniny u Vihorlat fis-Slovakkja. Il-Foresti Antiki tal-Fagu tal-Ġermanja jinkludu ħames postijiet li jkopru 4,391 ettaru u ġew miżjuda fil-lista tal-UNESCO fl-2011. Din iż-żona hija waħda mill-iktar fl-Ewropa li fihom bijodiversità rikka tal-fawna u tal-flora, speċjalment bis-saħħa tas-siġar tal-fagu. Din iż-żona hija meħtieġa għall-istudju tal-evoluzzjoni tas-siġar tal-fagu, li bis-saħħa tad-distribuzzjoni tagħhom fl-emisferu boreali huma importanti ħafna. Dawn il-foresti jeħtieġu ġestjoni bir-reqqa, li tinkludi nirien ikkontrollati, it-tħawwil ta' siġar biex il-foresti jirpiljaw, u l-preservazzjoni tan-nixxigħat tal-ilma ħelu.
Is-siti tal-Karpazji jkopru erja totali ta' 77,971.6 ha, li minnhom 29,278.9 ha biss huma parti miż-żona ppreservata reali, filwaqt li l-kumplament jitqiesu bħala żona ta' lqugħ. Il-Foresti Primordjali tal-Fagu tal-Karpazji jkopru ż-żoni fir-reġjuni Zakarpattia u Prešov. Iktar minn 70 % tas-siti jinsabu fl-Ukrajna. Iż-żona tinkludi żewġ parks nazzjonali, u xi ħabitats ikkontrollati, l-iktar fis-Slovakkja. Iż-żewġ parks nazzjonali, flimkien ma' żona fil-qrib li tinsab fil-Polonja, flimkien jiffurmaw riżerva ta' bijosfera separata, ir-Riżerva ta' Bijosfera tal-Lvant tal-Karpazji. Apparti l-komponenti ta' Havešová, Rožok, u Stužica (kollha kemm huma f'Bukovské vrchy), hemm ir-raba' komponent li jinsab fis-Slovakkja, imsejjaħ Kyjovský prales ta' Vihorlat. Is-siti tal-Ukrajna jinkludu Chornohora, Kuziy-Trybushany, Maramarosh, Stuzhytsia–Uzhok, Svydovets, u Uholka–Shyrikyi Luh. Uħud biss mill-għaxar komponenti huma aċċessibbli għall-viżitaturi. Stužica hija l-unika komponent mit-tlieta f'Bukovské vrchy fis-Slovakkja li għandha mogħdijiet apposta għall-mixi fil-foresti. Fl-2017, l-UNESCO estendiet is-Sit ta' Wirt Dinji naturali, u żdiedu foresti oħra fl-Albanija, fl-Awstrija, fil-Belġju, fil-Bulgarija, fil-Kroazja, fl-Italja, fir-Rumanija, fis-Slovenja, u Spanja. xellug|daqsminuri|388x388px|Kellerwald, il-Ġermanja L-aħħar foresta verġni intatta fil-latitudnijiet miti tal-Ewropa tinsab fil-Karpazji. Is-siġar jistgħu jgħixu għal xi mitt sena f'foresti ta' dan it-tip, u jipprovdu ħabitat importanti għal organiżmi bħall-faqqiegħ, il-muski, il-likeni, l-insetti, l-għasafar rari (eż. is-serduq selvaġġ Tetrao urogallus u l-faġan tal-muntanji Tetrao tetrix) u l-mammiferi (eż. il-friefet il-lejl, l-ors kannella, il-lupu u l-linċi). Biċċiet kbar mill-foresta fil-parti Rumena tal-Karpazji ntilfu minħabba d-deforestazzjoni. Il-pressjoni fuq il-foresti minħabba li l-injam jitqies bħala riżorsa, jaf tiżdied minħabba d-domanda internazzjonali u l-kumpaniji Ewropej jaf iċedu u jibdew jaqtgħu s-siġar fuq skala kbira fl-Ukrajna. Żoni ta' foresti verġni li attwalment mhumiex protetti jistgħu jiġu ppreservati b'mod permanenti fil-Karpazji tal-Ukrajna permezz tat-twessigħ u t-tisħiħ taż-żoni ta' konservazzjoni. Fil-Karpazji tal-Ukrajna hemm disa' parks nazzjonali u żewġ riżervi ta' bijosfera. Hemm projbizzjoni ġenerali kontra l-qtugħ tas-siġar fiż-żoni forestali bis-siġar koniferi li jinsabu f'elevazzjoni ta' iktar minn 1,100 metru. Jekk jintwera li l-amministrazzjoni tal-parks taħdem, il-ġestjoni ta' żoni ta' foresti verġni mhux protetti jaf jibdew jiġu mħarsa fuq bażi permanenti. Jeżistu bejn wieħed u ieħor 100,000 ettaru addizzjonali ta' foresti li jistgħu jiġu integrati fiż-żoni eżistenti ta' konservazzjoni.
Howard Carter
Mewt
L-epitaffju fuq il-lapida tal-qabar tiegħu jistqarr: "J'Alla l-ispirtu tiegħek jgħix, j'Alla tqatta' miljuni ta' snin, inti li tħobb lil Tebe, bilqiegħda b'wiċċek lejn ir-riħ tat-Tramuntana, u b'għajnejk mimlijin ferħ", kwotazzjoni meħuda mill-Kalċi tax-Xewqat ta' Tutankhamun, u "Ja lejl, ifrex il-ġwienaħ tiegħek fuqi bħall-kwiekeb li ma jispiċċaw qatt". xellug|daqsminuri|237x237px|Plakka blu f'19, il-Ġonna ta' Collingham, Kensington, Londra Fil-5 ta' Lulju 1939 ġie approvat proċess uffiċjali li jipprova li testment huwa awtentiku fil-konfront tal-Eġittologu Henry Burton u lill-pubblikatur Bruce Sterling Ingram. Carter jiġi deskritt bħala Howard Carter ta' Luxor, l-Eġittu ta' Fuq, l-Afrika, u ta' 49, Albert Court, Kensington Grove, Kensington, Londra. Il-patrimonju tiegħu ġie stmat li kien jammonta għal £2,002. It-tieni proċess uffiċjali tat-testment ġie approvat u nħareġ fil-Kajr fl-1 ta' Settembru 1939. Fir-rwol tiegħu bħala eżekutur testamentarju, Burton identifika mill-inqas 18-il oġġett fil-kollezzjoni tal-antikitajiet ta' Carter li kien ħa mill-qabar ta' Tutankhamun mingħajr awtorizzazzjoni. Peress li din kienet kwistjoni sensittiva li setgħet taffettwa r-relazzjonijiet bejn ir-Renju Unit u l-Eġittu, Burton talab parir espert, u finalment irrakkomanda li l-oġġetti jiġu ppreżentati jew jinbiegħu b'mod diskret lill-Mużew Metropolitan tal-Arti. Il-biċċa l-kbira tal-oġġetti marru f'dan il-mużew jew fil-Mużew Eġizzjan fil-Kajr. L-oġġetti tal-Mużew Metropolitan iktar 'il quddiem ġew irritornati lill-Eġittu.
Kultura popolari
L-iskoperta tal-qabar ta' Tutankhamun min-naħa ta' Carter qanqlet l-interess popolari fl-Eġittu Antik, l-hekk imsejħa "Eġittomanija" – u ħolqot it-"Tutmanija", li influwenzat il-kant u l-moda popolari. Carter sfrutta dan l-interess miżjud biex jippromwovi l-kotba tiegħu dwar l-iskoperta u t-tour tal-lekċers tiegħu fir-Renju Unit, fl-Amerka u fl-Ewropa. L-interess beda jbatti f'nofs is-snin 30 tas-seklu 20, iżda mill-bidu tas-snin 70 tas-seklu 20 it-tours tal-wirjiet tal-artefatti tal-qaber wasslu għal żieda kbira fil-popolarità. Dan ġie rifless fid-drammi televiżivi, fil-films u fil-kotba, fejn ix-xogħol ta' Carter u l-iskoperta tal-qabar ġew deskritti b'livelli varji ta' preċiżjoni.
Filmografija
Carter ġie deskritt jew imsemmi f'bosta films u produzzjonijiet televiżivi jew radjofoniċi:
Analisi komplessa
Il-Formula ta’ Cauchy
L-ingredjent ewlieni tal-analisi komplessa, li m’għandux analogu fl-analisi reali, hu il-formula ta’ Cauchy. Dil-formola tagħti relazzjoni bejn il-valur \ f(z) ta’ funzjoni olomorfa fil-punt \ z ma’ l-integral ta’ funzjoni mibnija minn \ f matul kurva sempliċi magħluqa \ \Gamma li "iddur" mal-punt \ z: Mill-formola ta’ Cauchy joħorġu ħafna proprijetajiet tal-funzjonijiet olomorfi, li m’għandhomx analogi fl-ambitu ta’ l-analisi reali. Niddeskrivu xi wħud minn dawn il-proprijetajiet hawn taħt.
Dikjarazzjoni tal-Indipendenza tal-Ukrajna
Adozzjoni
Jumejn wara, iktar minn 200,000 resident ta' Lviv u tal-Oblast ta' Lviv iddikjaraw li kienu lesti jaqdu d-dmir tagħhom fil-gwardja nazzjonali.
Test tal-Att tal-Indipendenza
il-Verkhovna Rada tar-Repubblika Soċjalista Sovjetika Ukrena tiddikjara b'mod solenni
Golf ta' Biskaja
Il-Golf ta' Biskaja (Spanjol: Golfo de Vizcaya; Franċiż: Golfe de Gascogne; Bask: Bizkaiko golkoa; Breton: Pleg-mor Gwaskogn; Gaskon: Golf de Gasconha) hu golf fil-grigal tal-Oċean Atlantiku, l-isfel mill-Baħar Ċeltiku. Jimxi max-xatt tal-punent ta' Franza minn Brest l-isfel sal-fruntiera Spanjola, u mal-kosta tat-tramuntana ta' Spanja lejn il-punent sa Kap Ortegal. Imsemmi għall-provinċja ta' Biskaja (Spanjol: Vizcaya; Bask u uffiċjalment: Bizkaia), fil-Pajjiżi Baski Spanjoli.
Lista ta' Siti ta' Wirt Dinji fis-Serbja
daqsminuri|221x221px|Gamzigrad. Is-Siti ta' Wirt Dinji tal-Organizzazzjoni tan-Nazzjonijiet Uniti għall-Edukazzjoni, ix-Xjenza u l-Kultura (UNESCO) huma postijiet b'importanza kulturali jew naturali, kif deskritt fil-Konvenzjoni tal-Wirt Dinji tal-UNESCO, li ġiet stabbilita fl-1972. Il-wirt kulturali jikkonsisti minn monumenti (bħal xogħlijiet arkitettoniċi, skulturi monumentali, jew inċiżjonijiet), gruppi ta' binjiet, u siti (fosthom siti arkeoloġiċi). Il-wirt naturali jinkludi karatteristiċi naturali (li jikkonsistu minn formazzjonijiet fiżiċi u bijoloġiċi), ġeoloġiċi u fiżjografiċi (inkluż il-ħabitats ta' speċijiet mhedda ta' annimali u pjanti), u siti naturali li huma importanti mill-puntdivista tax-xjenza, tal-konservazzjoni jew tas-sbuħija naturali. Is-Serbja ffirmat il-Konvenzjoni fil-11 ta' Settembru 2001, wara l-isfaxxar tal-Jugoslavja.
Mark A. Sammut
Ħajja bikrija
Bin il-kittieb Frans Sammut u Catherine née Cachia, Mark A. Sammut twieled fl-1973 f'Malta. Studja fl-Iskola Santa Monika, fil-Kulleġġ Stella Maris, fil-Liċeo Vassalli, u fil-Liċeo GF Abela.
KRC Genk
Il-klabb twaqqaf fl-1988 mill-għaqda ta' Waterschei Thor ma KFC Winterslag, li b'hekk ħadu f'idejhom in-numru tal-matricule. Dan kien wieħed mill-aktar klabbs suċċessivi fil-Belġju fl-aħħar tad-1990ijiet u għalhekk huma regolarment kien jikkwalifikaw għall-kompetizzjonijiet Ewropej. Il-klabb beda jilgħab fl-ewwel diviżjoni mill-1996–97. Huma jilgħabu l-logħob f'darhom ġewwa Cristal Arena. Il-kuluri tradizzjonali tagħhom huwa blu u abjad.
KFC Winterslag (1923–88)
KFC Winterslag laħqu l-5 post fl-1981 iżda żewġ staġuni aktar tard kienu relegati għat-tieni fażi wara l-aħħar post diżappuntanti. F'dak l-istaġun Standard Liège rebħu l-kampjonat fuq tixħim fil-logħba kontra l-klabb ta' Waterschei Thor li eventwalment jingħaqdu man-numru 322 tal-matricule. Wara l-espliċita ta' erba' staġuni fit-tieni diviżjoni, Winterslag sabu posthom darb'oħra fl-ewwel diviżjoni minħabba li rebħu ir-rawnd finali fl-1987, punt 'il quddiem fuq Tongeren. Il-klabb spiċċaw fil-15-il post minn 18 iżda fl-aħħar tal-istaġun, il-klabb ingħaqad mal-klabb ġar ta' Waterschei Thor li kien jilagħbu fit-tieni diviżjoni minħabba li sfaw relegati fl-1986.
1988–preżent
Fl-istaġun 2006–07, Genk spiċċaw it-tieni ma Anderlecht. Genk kienu qabilhom kważi l-istaġun kollu iżda kienu maqbuża fl-aħħar fażi minn Anderlecht wara li tilfu kontra Germinal Beerschot. L-istaġun 2007–08 kien diżastru, fejn Genk lanqas irnexxilhom jintemmu mal-ewwel nofs fid-diviżjoni, huma spiċċaw fl-għaxar post diżappuntanti.
L-istaġun 2010–11 beda tajjeb għal KRC Genk meta għelbu lil Inter Turku bl-iskor ta' 1–5 fil-Finlandja. Huma pprogressaw mir-4 rawnd ta' kwalifikazzjoni u ġew mal-klabb Portugiż FC Porto. Genk tilfu ż-żewġ logħbiet, minkejja li kellhom żewġ prestazzjonijiet tajbin.
Ossezja t'Isfel
Fl-2023 kienu biss ir-Russja, il-Venezwela, in-Nikaragwa, in-Nauru u s-Sirja li jirrikonoxxu l-Ossezja tan-Nofsinhar bħala stat sovran. Il-gvern Ġeorġjan u kważi l-istati membri kollha tan-Nazzjonijiet Uniti jqisu l-Ossezja t'Isfel bħala territorju sovran tal-Ġeorġja okkupat temporanjament mir-Russja.
Dolomiti
daqsminuri|247x247px|Veduta tat-Tre Cime di Lavaredo billejl Id-Dolomiti (pronunzja: [doloˈmiːti]; bil-Ladino: Dolomites; bil-Ġermaniż: Dolomiten [doloˈmiːtn̩] ; bid-djalett ta' Venezja: Dołomiti [doɰoˈmiti]; bid-djalett ta' Friuli: Dolomitis), magħrufa wkoll bħala l-Muntanji Dolomitiċi jew l-Alpi Dolomitiċi, huma katina muntanjuża li tinsab fil-Grigal tal-Italja. Jiffurmaw parti mill-Alpi tan-Nofsinhar tal-ġebla tal-ġir u jibqgħu sejrin mix-xmara Adige fil-Punent sal-Wied ta' Piave (Pieve di Cadore) fil-Lvant. Il-konfini fit-Tramuntana u fin-Nofsinhar huma definiti mill-Wied ta' Puster u mill-Wied ta' Sugana (bit-Taljan: Valsugana). Id-Dolomiti jinsabu fir-reġjuni ta' Veneto, Trentino-Alto Adige/Südtirol u Friuli Venezia Giulia, u jkopru żona kondiviża bejn il-provinċji ta' Belluno, Vicenza, Verona, Trentino, Südtirol, Udine u Pordenone.
Għonnella
L-Għibien tal-Għonnella
Għal sekli sħaħ, l-għonnella kienet tidher kullimkien madwar Malta, milbusa prattikament min-nisa adulti kollha Maltin.
Kienet tant popolari li kien hemm numru ta’ ħajjata li l-uniku xogħol tagħhom kien li jiddisinjaw, jaqtgħu u jħetu miknienel.
Madankollu, malajr waqgħet ma tintużax fl-1940 u l-1950, wara t-Tieni Gwerra Dinjija. Sas-snin sebgħin, rari dehret, ħlief fost il-membri anzjani tal-moviment missjunarju lajk Malti, is- Societas Doctrinæ Christianæ (MUSEUM). L- għonnella spiċċat għal kollox sal-aħħar tas-seklu 20; waħda mill-aħħar nisa magħrufa li libsuha kienet Ċensa Vella mir -Rabat Għawdex, li libset il-libsa sal-bidu tal-1991.
Dolomiti
Storja
Għadd ta' mogħdijiet fuq distanza twila jgħaddu mid-Dolomiti. Dawn jissejħu alte vie (bil-Ġermaniż: Dolomiten Höhenwege), jiġifieri litteralment mogħdijiet għoljin, u huma numerati minn 1 sa 10. Dawn il-mogħdijiet jieħdu xi ġimgħa biex wieħed jagħmilhom mill-bidu sat-tmiem, u fihom hemm diversi rifugi (għorfiet ta' rifuġju) fejn wieħed jista' jistkenn. L-ewwel mogħdija, li hija l-iktar waħda rinomata, tissejjaħ Alta Via 1. Fir-reġjun ta' Alta Badia ntużat id-datazzjoni bir-radjukarbonju biex tintwera konnessjoni bejn l-attività taċ-ċedimenti tal-art u t-tibdil fil-klima.
Monasteru ta' Poblet
Importanza
Pietru IV ta' Aragona (1319-1387) stabbilixxa rekwiżit, taħt ġurament solenni fil-waqt tal-inkurunazzjoni, li r-rejiet Aragoniżi kollha kellhom jindifnu hemmhekk. Ferdinandu II ta' Aragona biss kiser il-ġurament, wara li r-renju tiegħu ngħaqad mar-Renju ta' Kastilja, u ndifen fi Granada.
Qerda u rikostruzzjoni
Finalment il-monasteru ġie stabbilit mill-ġdid fl-1940 minn patrijiet Taljani tal-istess ordni u bdew it-tiswijiet u r-rikostruzzjoni. Qrib id-daħla tal-knisja nżammet binja fi stat mitluq bħala tfakkira. Il-fdalijiet tad-deċeduti fost il-familja rjali antika ta' Aragona reġgħu tpoġġew fis-sepulkri tagħha, għalkemm b'xorti ħażina issa ġew imħawdin.
Monte Titano
Ġeografija u ambjent
Id-distretti ta' Monte Titano u l-Belt ta' San Marino jesperjenzaw klima miti; it-temperatura massima rrapportata hija 79 °F (26 °C) fis-sajf u t-temperatura minima rrappurtata hija 19 °F (−7 °C) fix-xitwa. Il-preċipitazzjoni annwali tvarja bejn 22 pulzier (560 mm) u 32 pulzier (800 mm).
Pajjiż interkjuż
Pajjiż interkjuż minn żewġ pajjiżi
Hemm seba' pajjiżi interkjużi li huma mdawra minn żewġ ġirien:
Knejjes Rumaneski Katalani tal-Vall de Boí
Storja tal-affreski
L-affreski Rumaneski ta' Taüll ippreservati fl-MNAC minn dak iż-żmien 'l hawn saru famużi madwar id-dinja kollha. L-interess fost l-akkademiċi u l-professjonisti tal-arti wassal biex isir studju sistematiku tal-affreski Rumaneski l-oħra kollha fl-inħawi tal-Vall de Boí, u bosta minnhom issa qed jiġu protetti mill-MNAC f'Barċellona u fil-Mużew ta' Vic.
Ninu Cremona
Ninu Cremona (Rabat, Għawdex, 27 ta' Mejju 1880 – 4 ta' Jannar 1972) kien lingwista u kittieb Malti.
Kewkba ta' Betlehem
Tentattivi għall-identifikazzjoni astronomika
Billi l-mewt ta' Erodi ma kinetx iżjed tard minn 4 QK, il-parti l-kbira tal-istudjużi eżaminaw il-perjodu 8-4 QK; xi xogħlijiet, però, sabu ġrajjiet astronomiċi interessanti anki fil-perjodu ta' wara 3-1 QK, is-sentejn immedjatament qabel id-data tradizzjonali tat-twelid ta' Ġesù.
Mawrizju
Gvern u politika
Fl-aspetti internazzjonali, il-Mawrizju huwa parti min-Nazzjonijiet Uniti, l-Unjoni Afrikana, il-Commonwealth, il-Kummissjoni tal-Oċean Indjan, fost organizzazzjonijiet oħra.
Ninu Cremona
Ħidma b'risq l-ilsien Malti
[[Stampa:NinuCremona.jpg|thumb|lemin|200px|Ninu Cremona bil-korteżija tal-Akkademja tal-Malti ]] Cremona kien wieħed mill-Fundaturi tal-Għaqda tal-Kittieba tal-Malti, illum l-Akkademja tal-Malti. Kien Viċi President tagħha u wieħed mill-edituri ta' Il-Malti, ir-rivista tal-Għaqda. L-ikbar sehem tiegħu b'risq il-Malti kien fit-tfassil tal-ortografija Maltija – li fiha għenu Ġanni Vassallo, bil-ktieb Tagħrif fuq il-Kitba Maltija li ħareġ fl-1924.
Mawrizju
Mawrizju (Mauritius) (Indipendenza 12 ta' Marzu, 1968-Repubblika ipproklamata 12 ta' Marzu, 1992)
Ir-Repubblika tal-Mawrizju ġiet ipproklamata fit-12 ta' Marzu 1992. Wara l-abolizzjoni tal-monarkija, l-aħħar Gvernatur Ġenerali tal-Mawrizju, Sir Veerasamy Ringadoo, sar l-ewwel President tal-Mawrizju.
Storja
Il-Gvernatur Charles Mathieu Isidore Decaen, suspettat tal-vapur Ingliż HMS Cumberland li wasal hemm biex jagħmel tiswijiet fl-1803, tefgħet il-ħabs lill-kaptan tagħha Matthew Flinders fil-gżira għal diversi snin. Flinders kien qed jirritorna l-Ingilterra mill-Awstralja bil-ġurnali ta’ abbord u r-rekords tal-esplorazzjonijiet xjentifiċi tiegħu.
Ambjent Naturali (Klima)
Protetta mit-temp ħażin frekwenti li jolqot il-plateau ċentrali tal-Mawrizju, Port Louis igawdi klima eċċezzjonalment ħafifa fix-xitwa. Huwa rari ħafna li t-temperaturi jinżlu taħt it-18°C. Ix-xtiewi f’Port Louis tant huma ħfief li r-residenti tal-iktar partijiet kesħin tal-pajjiż jgħidu li l-Port Louisians ma jesperjenzawx ix-xitwa. Is-sjuf ta' Port Louis għandhom reputazzjoni li huma sħan, anke skont l-istandards nazzjonali. Mhux rari li t-termometru jaqbeż it-32°C, u l-livelli ta’ umdità li faċilment jistgħu jersqu lejn id-90% jagħmlu s-sħana saħansitra aktar skomda minn Diċembru sa Frar.
Storja
Ix-xogħlijiet kbar ta’ kostruzzjoni saru taħt il-kmand ta’ Bertrand François Mahé de Labourdonnais. Wasal fil-gżira fl-1735 u f’inqas minn għaxar snin, Port Louis kien mogħni b’bini ta’ difiża, kif ukoll sptarijiet, granari, eċċ. Il-kapitali ħadet forma grazzi għax-xogħol ta’ skjavi Afrikani u xi artiġjani li ġew mill-belt Indjana ta’ Madras.
Mill-1772 sal-1781, il-port tkabbar, u ppermetta lil Port Louis isir bażi strateġika għall-operazzjonijiet Franċiżi fl-Indja u matul il-Gwerra tal-Indipendenza Amerikana. Fl-1804, il-belt ħadet l-isem ta' Port Napoleon, f'ġieħ l-imperatur li għadu kif ġie nkurunat.
Għerien ta' Ajanta
Storja
L-għerien jikkonsisti minn 36 struttura identifikabbli, uħud minnhom skoperti wara n-numerazzjoni oriġinali tal-għerien minn 1 sa 29. L-għerien li ġew identifikati iktar tard ingħataw is-suffiss b'ittri tal-alfabett, pereżempju 15A, identifikata bejn l-għerien nri 15 u 16. In-numerazzjoni tal-għerien hija konvenzjoni ta' konvenjenza, u ma tirriflettix l-ordni kronoloġika tal-kostruzzjoni tagħhom.
Liebru l-ġebel aħmar ta' Smith
Riproduzzjoni
Il-Liebru l-ġebel aħmar ta' Smith wara tqala jew ġestazzjoni ta' madwar 30 jum jirriproduċi boton ta' żarmuġ jew 2 li jitwieldu ogħmja, bla pil u totalment dipendenti fuq l-omm, ġo bejta qalb ix-xquq fil-ġebel magħmula minn ħaxix u pil ta' l-omm stess.
Arti Paleolitika fl-Għerien tat-Tramuntana ta' Spanja
daqsminuri|350x350px|Replika tal-Arti Paleolitika fl-Għar ta' Altamira L-Arti Paleolitika fl-Għerien tat-Tramuntana ta' Spanja, magħruf ukoll bit-titlu itwal bħala l-Għar ta' Altamira u l-Arti Paleolitika fl-Għerien tat-Tramuntana ta' Spanja (bl-Ispanjol: Cueva de Altamira y arte rupestre paleolítico del Norte de España) huwa raggruppament ta' 18-il għar fit-Tramuntana ta' Spanja, li flimkien jirrappreżentaw l-apoġew tal-arti Paleolitika Superjuri fl-għerien tal-Ewropa bejn 35,000 u 11,000 sena ilu (l-Era ta' Aurignac, l-Era Gravettjana, l-Era Solutreana, l-Era Magdalenjana, u l-Era Aziljana). Fl-2008, dawn l-għerien ġew iddeżinjati b'mod kollettiv bħala Sit ta' Wirt Dinji tal-UNESCO.
Allianz Arena
Kapaċità
Bl-approvazzjoni effettiva tal-belt ta' modifiki li ngħatat fis-16 ta' Jannar, 2006, il-kapaċità legali tal-istadju żdiedet minn 66,000 sa 69,901 spettatur (inkluża l-kamra permanenti). Il-livell baxx jesa' madwar 20,000, il-livell nofsani jesa' 24,000, u l-livell ta' fuq jesa' madwar 22,000. 10,400 mis-siġġijiet fil-kantunieri tal-livell baxx jistgħu jkunu konvertiti mill-kamra permanenti biex jippermettu addizzjonali ta' 3,120 spettatur. Il-kapaċità totali tinkludi 2,000 siġġu tan-negozju, 400 siġġu għall-istampa, 106 kaxxi lussużi li jistgħu jppoġġu sa 174, u 165 irmiġġi għal siġġijiet tar-roti u aktar. Mit-tieni nofs tal-istaġun 2005–06 tal-Bundesliga, il-grawnd kien kapaċi li jikkomoda 69,901 spettatur fil-logħbiet tl-kampjonat u tatTazza Ġermaniża, iżda minħabba r-regolamenti tal-UEFA, il-kapaċità baqgħet 66,000 siġġu għall-logħbiet tal-UEFA Champions League u l-UEFA Cup. Il-kapaċità limitata ta' Bayern Munich matul kampjonat laħqet in-numru 69,000. Is-saqaf parzjali jkopri kull post, għalkemm l-irjieħ xorta jistgħu jipproduċu x-xita fuq xi wħud minnhom. Qabel l-istaġun 2012-13, Bayern Munich ħabbru l-kapaċità li kienet żdiedet għal 71,000 għall-logħbiet domestiċi u 68,000 għall-logħbiet UEFA u b'żieda ta' 2,000 siġġu fil-livell ta' fuq tal-grawnd.
Kastell ta' Wartburg
Storja
Għaldaqstant, il-kastell allegatament sar il-post fejn x'aktarx seħħet is-Sängerkrieg leġġendarja, jew il-Kompetizzjoni tal-Ministrelli, fejn ministrelli bħal Walther von der Vogelweide, Wolfram von Eschenbach, Albrecht von Halberstadt (it-traduttur ta' Ovidju) u bosta oħrajn li x'aktarx li ħadu sehem fl-1206-1207. Il-leġġenda ta' dan l-avveniment intużat iktar 'il quddiem minn Richard Wagner fl-opra tiegħu Tannhäuser.
Fl-1320, sar xogħol ta' rikostruzzjoni sostanzjali wara li l-kastell ġarrab ħsarat minħabba nirien li ġew ikkawżati mis-sajjetti fl-1317 jew fl-1318. Kappella ġiet miżjuda mal-binja magħrufa bħala l-Palas.
Minn Mejju 1521 sa Marzu 1522, Martin Luteru għex fil-kastell bl-isem ta' Junker Jörg (il-Kavallier Ġorġ), wara li kien ittieħed hemmhekk għas-sikurezza tiegħu fuq talba ta' Federiku l-Għaref wara li ġie skomunikat mill-Papa Ljun X wara li kien ġie skomunikat ukoll mill-Papa Ljun X u r-rifjut tiegħu li jiċħad it-twemmin tiegħu meqjus bħala eretiku fid-Dieta (assemblea ta' deliberazzjoni formali) ta' Worms. Matul dan il-perjodu, Luteru ttraduċa t-Testment il-Ġdid mill-Grieg Antik għall-Ġermaniż f'għaxar ġimgħat biss. It-traduzzjoni tal-Bibbja ta' Luteru bil-Ġermaniż ma kinitx l-ewwel waħda li qatt saret, iżda malajr saret l-iktar waħda magħrufa u l-iktar waħda li ġiet iċċirkolata. daqsminuri|281x281px|Veduta tal-Kastell ta' Wartburg mil-Lbiċ; [[pittura tal-1890-1900]] Mill-1540 sa mewtu fl-1548, Fritz Erbe, bidwi Anabattist minn Herda, inżamm ikkalzrat fil-kalzri tat-torri tan-Nofsinhar tal-kastell, għaliex irrifjuta li jiċħad solennement l-Anabattiżmu. Wara mewtu, huwa ġie midfun fil-Kastell ta' Wartburg ħdejn il-kappella ta' Santa Eliżabetta. Fl-1925, firma ta' Fritz Erbe miktuba bl-idejn instabet mal-ħajt tal-kalzri.
Dan l-avveniment u laqgħa simili fil-Kastell ta' Wartburg matul ir-Rivoluzzjonijiet tal-1848 jitqiesu bħala mumenti kruċjali fil-moviment għall-unifikazzjoni tal-Ġermanja.
Strutturi oħra
The Romanesque Südturm or South Tower was built in 1318. Together with the Palas it is the oldest part of the castle. A dungeon is located below.
UTC−3:30
Żoni
Dan il-ħin hu wżat f'dawn iż-żoni:
Lino Agius
Fit-Tribunal Kriminali Internazzjonali tal-Ġnus Magħquda għall-Ex-Jugoslavja
Mill-2003, l-Imħallef Agius serva bħala President tar-Rules Committee tal-ICTY u kien ukoll membru tal-Bureau tal-President tat-Tribunal. Agius ikkoordina u ġab fit-tmiem il-kumpilazzjoni tar-Regolamenti ta’ Provi u Proċedura tar-Residual Mechanism li mbagħad ġew mgħoddija lill-Kunsill tas-Sigurtà tal-Ġnus Magħquda biex imbagħad jiġu approvati mill-imħallfin tal-istess Residual Mechanism li huwa l-korp li ssuċċeda lit-Tribunal.
Park Irjali ta' Studley
Proprjetà ta' Studley
Aislabie reġa' lura f'Yorkshire u ddedika lilu nnifsu għall-ħolqien tal-ġnien li kien beda fl-1718. Wara mewtu fl-1742, ibnu William estenda l-iskema tiegħu billi xtara l-fdalijiet tal-Abbazija u l-Villa ta' Fountains. Huwa estenda ż-żona pajsaġġistika bl-istil Romantiku pittoresk, b'kuntrast mal-formalità ta' xogħol missieru. Bejniethom, it-tnejn li huma ħolqu dak li jista' jitqies bħala l-iżjed Ġnien tal-Ilma importanti tas-seklu 18 fl-Ingilterra.
Sit ta' Wirt Dinji
xellug|daqsminuri|287x287px|Il-Knisja ta' Santa Marija minn ġewwa Fl-1966, il-proprjetà nxtrat mill-West Riding County Council u ġiet akkwistata min-National Trust fl-1983. Iż-żona tal-Abbazija hija ġestita mill-English Heritage f'isem in-National Trust. Fl-1986, il-park kollu ġie ddeżinjat bħala Sit ta' Wirt Dinji tal-UNESCO.
Ċittadella
Iċ-Ċittadella, magħrufa wkoll bħala l-Kastell, hija fortizza fiċ-ċentru tar-Rabat, Għawdex. L-inħawi ilhom abitati minn Żmien il-Bronż, u s-sit li llum hu okkupat miċ-Ċittadella huwa maħsub li kien l-akropoli tal-belt Punika-Rumana ta' Gaulos jew Glauconis Civitas.
Iċ-Ċittadella rat azzjoni fl-invażjoni Franċiża f'Ġunju tal-1798, u fir-rewwixta ta' Settembru u Ottubru 1798. Fiż-żewġ każijiet il-fortizza ċediet mingħajr ħafna ġlied. Il-fortizza baqgħet tintuża għal raġunijiet militari mill-Ingliżi sal-1 t'April 1868.
Kampjonati Ewropej tal-Futbol 2012
Fil-finali li saret ġewwa l-Olympic Stadium ta' Kjiv (l-Ukrajna), Spanja rebħu l-kompetizzjoni bl-iskor ta' 4–0 kontra l-Italja. B'din ir-rebħa Spanja saru l-ewwel tim li rebħu żewġ edizzjonijiet konsekuttivi tal-Kampjonati tal-Euro, u l-ewwel tim nazzjonali Ewropew li rebaħ tliet titli internazzjonali infila, li jinkludu l-Euro 2008 u t-Tazza tad-Dinja 2010. Minħabba li Spanja kienu diġà ggwadanjaw l-aċċess għat-Tazza tal-Konfederazzjonijiet 2013 wara t-trijonf fit-Tazza tad-Dinja, l-Italja ikkwalifikat.
Proċedura tal-votazzjoni
Il-votazzjoni kellha ssir f'massimu ta' żewġ rawnds. Sabiex il-vot ikun validu, kellu jkun hemm kworum fil-kamra tal-laqgħat, jiġifieri, mill-inqas tmien membri tal-Kumitat, esklużi l-president u d-deputat li ma kellhomx id-dritt il-vot. Fl-ewwel rawnd, kull membru kellu vot wieħed. Minħabba li l-offerta tal-Polonja u l-Ukrajna kisbet maġġoranza assoluta ta' tmien voti, din tħabbret bħala r-rebbieħa u ma kienx hemm bżonn li jsir it-tieni rawnd.
Francisco Varallo
Fl-1937 rebaħ il-Kampjonat Sud-Amerikan tal-Futbol (dik li llum tissejjaħ il-Copa América) mat-tim nazzjonali Arġentin. Kien ukoll l-iżgħar plejer fit-Tazza tad-Dinja 1930, l-ewwel edizzjoni ta' din il-kompetizzjoni, u l-aħħar wieħed mill-parteċipanti li mietu. Sal-2008 kien għadu jżomm it-titlu tal-aqwa skorer tal-Boca Juniors b'181 gowl, sakemm għaddieh Martín Palermo.
Denys Shmyhal
Bijografija
Shmyhal ħadem f'diversi rwoli politiċi ewlenin fl-Oblast ta' Lviv fl-Ukrajna mill-2009 sa Diċembru 2013. L-ewwel nett kien il-Kap tad-Dipartiment tax-Xjenza Ekonomika fl-Amministrazzjoni tal-Oblast ta' Lviv bejn l-2009 u l-2011. Hemmhekk iltaqa' u ħadem ma' Oleh Nemchinov, li fl-2020 sar Ministru tal-Kabinett tal-Ministri fil-Gvern ta' Shmyhal. Shmyhal imbagħad sar il-Kap tad-Dipartiment tax-Xjenza Ekonomika u l-Politika Industrijali għas-sena 2012. Fl-2013 huwa kien il-Kap tad-Dipartiment tax-Xjenza Ekonomika, l-Investiment, il-Kummerċ u l-Industrija.
Minn Mejju 2014 sa Diċembru 2014, Shmyhal ħadem bħala Viċi Kap tal-Oblast ta' Lviv tal-uffiċċju reġjonali tal-Ministeru għad-Dħul u d-Dazji. xellug|daqsminuri|Is-Segretarju Blinken tal-[[Stati Uniti|Istati Uniti jiltaqa' mal-Prim Ministru Ukren Shmyhal]] Huwa ħadem bħala l-Viċi President tad-distributur tal-oġġetti ffriżati, TVK Lvivkholod, ibbażat fi Lviv mill-2015 sal-2017.
Johann Strauss I
Mewt u legat
Hector Berlioz ta ġieħ lill-"Missier il-Valtz Vjenniż" meta qal li "Vjenna mingħajr Strauss hija bħall-Awstrija mingħajr id-Danubju".
Edward de Bono
Ħajja u karriera
Fl-1995, huwa ħoloq il-film dokumentarju futuristiku, 2040: Possibilities by Edward de Bono, dwar lekċer lil udjenza ta' nies maħruġa minn friża krijoġenika għas-soċjetà kontemporanja fl-2040.
L-asterojde 2541 Edebono skoperta minn Luboš Kohoutek issemmiet għalih.
Ideat oħra
Fis-sena 2000, de Bono ta konsulenza lil kumitat tal-Uffiċċju Barrani tar-Renju Unit li parzjalment il-kunflitt bejn l-pajjiżi Għarab u Iżrael jaf huwa dovut għal livelli baxxi ta' żingu fin-nies li jieklu ħobż mingħajr ħmira (eż. ħobż ċatt bħal pita). De Bono sostna li l-livelli baxxi ta' żingu jwasslu għal żieda fil-livell ta' aggressjoni. Huwa ssuġġerixxa li jiġu ttrasportati vażetti ta' Marmite biex jikkumpensaw għal-livelli baxxi ta' żingu.
Edward de Bono sostna li l-kumpaniji setgħu jiġbru l-flus bħalma jagħmlu l-gvernijiet jagħmlu issa – billi jistampawhom. Huwa ressaq l-idea ta' valuta privata bħala jedd fuq prodotti jew servizzi pprovduti mill-emittent tal-valuta. B'hekk l-IBM kieku toħroġ "dollari tal-IBM" – teorikament li jissarfu għal tagħmir tal-IBM, iżda prattikament li jissarfu wkoll għal vawċers oħra jew flus kontanti. Sabiex skema bħal din taħdem, l-IBM kien ikollha titgħallem iġġestixxi l-provvista tal-flus sabiex tiżgura li — b'wisq vawċers jissarfu għal ftit wisq prodotti — l-inflazzjoni ma teqridx il-valur tal-kreazzjonijiet tal-kumpanija. Iżda l-kumpaniji jridu jkunu kapaċi jġestixxu dik il-kwistjoni mill-inqas bil-ħeffa tal-gvernijiet, b'mod partikolari għaliex huma ma għandhomx votanti lil min iwieġbu.
Xogħlijiet ippubblikati
Lista parzjali ta' kotba ta' de Bono tinkludi:
De Bono kiteb ukoll bosta artikli ppubblikati f'ġurnali b'rieżami tal-pari jew f'ġurnali oħra, inkluż The Lancet u Clinical Science.
Chelsea FC
Storja
Is-snin sittin ra l-bidu tat-talent ġuvni ta' Chelsea taħt il-gwida ta' Tommy Docherty. It-tim minn Londra ġġieled għall-unuri matul id-deċennju, u ħafna minnhom waslu qrib ħafna tat-tragward. Fl-istaġun 1964–65, fil-fatt, kienu qegħdin fil-ġirja għat-treble li kienet tinvolvi l-kampjonat, l-FA Cup u l-League Cup, fejn rebħu biss dan it-trofew tal-aħħar. Fi tliet staġuni l-iskwadra kienet megħluba fi tliet semi-finali oħra u kienu finalisti telliefa tal-FA Cup. Fl-1970, Chelsea rebħu l-FA Cup fejn rebħu 2–1 lil Leeds United. Sena wara huma kisbu l-ewwel trofew Ewropew, it-Tazza tat-Tazez Ewropej f'Ateni, fejn rebħu f'ripetizzjoni tal-partita lit-tim ta' Real Madrid.
L-aħħar tas-snin sebgħin u l-bidu tas-snin tmenin kien perjodu mimli avvenimenti għat-tim ta' Chelsea. Proġett ambizzjuż ta' ristrutturazzjoni ta' Stamford Bridge hedded l-istabilità finanzjarja tal-klabb, fejn ġew minjugħa diversi plejers importanti u din ipprovokat ir-relegazzjoni. Problemi oħra kienu kawżati mill-element tal-hooligans li kompla matul dak id-deċennju. It-tim ta' Chelsea, li kienu fl-inqas punt tal-fortuni, kien akkwistat minn Ken Bates għal ċifra nominali ta' £1, anki jekk il-proprjetà legali fuq Stamford Bridge kienet mibjugħha lill-iżviluppaturi mmobiljarji, bir-riskju konkret għall-klabb li jħalli l-proprju stadju. Fuq il-grawnd l-iskwadra marret daqxejn aħjar, fejn reqet viċin għall-ewwel darba għar-relegazzjoni fit-Third Division, imma fl-1983 il-kowċ John Neal kien irnexxielu li jgħaqqad skwadra ta' livell minimu ta' żborsament. Chelsea rebħu s-Second Division fl-1983–84 u stabilixxew lilhom infushom fl-aqwa serje, qabel ma kienu retroċessi għal darb'oħra fl-1988. Reġgħu għamlu r-ritorn fl-aqwa diviżjoni immedjatament wara li rebħu s-Second Division 1988–89.
Héctor Scarone
Héctor José Juan Scarone Beretta (twieled fis-26 ta' Novembru 1898 – miet fl-4 ta' April 1967) kien plejer u kowċ tal-futbol Urugwajan.
Internazzjonali
Dan is-suċċess ġie ripetut fl-edizzjoni tal-1923, li ta lill-Urugwaj il-biljett għall-Olimpjadi tal-1924. Scarone ħa sehem fl-Olimpjadi li kkonkludiet bir-rebħ tal-midalja tad-deheb wara t-trijonf ta' 3–0 kontra l-Iżvizzera fid-9 ta' Ġunju. F'Ottubru tal-istess sena reġa' kien parti mit-tim li rebaħ il-Campeonato Sudamericano, u wara sentejn li fihom ma lagħabx man-nazzjonali, ir-ritorn tiegħu fl-istess kompetizzjoni ratu jirbaħ ir-raba' (u l-aħħar) titlu f'dan it-turnew.
Fl-1930, l-Urugwaj ositaw l-ewwel edizzjoni tat-Tazza tad-Dinja. Scarone skorja gowl wieħed biss fir-rebħa ta' 4–0 kontra r-Rumanija. Minkejja r-ritorn baxx fin-numru ta' gowls, hu kien strumentalli fir-rebħ tat-titlu tant li ġie magħżul fost l-aqwa plejers tal-kompetizzjoni mill-FIFA. Il-finali kontra l-Arġentina kienet l-aħħar logħba tiegħu, biex spiċċa b'total ta' 52 logħba u 31 gowl (70 logħba u 42 gowl jekk jiġu nklużi logħbiet mhux uffiċjali).
Oqbra imperjali tad-dinastiji Ming u Qing
Oqbra imperjali tad-dinastija Qing
xellug|daqsminuri|345x345px|Wieħed mill-oqbra tad-dinastija Qing Fiċ-Ċina tradizzjonali, il-venerazzjoni tal-mejtin hija importanti ħafna. Wara li l-ewwel imperatur tad-dinastija Qing ħakem lid-dinastija Ming, ried juri liċ-ċittadini li d-dinastija tiegħu xorta waħda kienet se tirrispetta t-tradizzjoni taċ-Ċiniżi Han. Għalhekk, huwa għażel li jibni l-oqbra imperjali Qing flimkien ma’ dawk tad-dinastija Qing. Barra minn hekk, l-ewwel imperatur tad-dinastija Qing tassew kien jemmen fil-kunċett ta’ “Mandat tal-Ġenna”, li kien ukoll waħda mir-raġunijiet li huwa għażel li jibni l-oqbra imperjali tad-dinastija Qing ma’ dawk tad-dinastija Ming.
Bħala mexxej fewdali, huwa ttratta l-kostruzzjoni tal-oqbra imperjali tad-dinastija tiegħu bħala xogħol importanti marbut mal-prosperità u d-deklin tal-pajjiż u mat-tul tax-xorti tal-imperaturi. Dan il-kunċett ġie żviluppat immens taħt it-tmexxija tiegħu. Fl-għażla tas-sit u fl-ippjanar u fid-disinn tal-oqbra, it-teorija Ċiniża tal-feng shui ntużat ħafna. Il-kożmoloġija tal-“armonija bejn il-bniedem u n-natura” ġiet inkorporata fil-kostruzzjoni tal-oqbra imperjali, u l-ispirtu uman ġie inkorporat fin-natura, biex b’hekk tinħoloq immaġni immortali, eterna u grandjuża. Fir-rigward tal-iskala u l-kwalità tal-kostruzzjoni, saru sforzi kbar biex kemm jista’ jkun kollox ikun spettakolari, mirqum u tal-aqwa kwalità, sabiex b’hekk tiġi inkorporat l-idea tas-supremazija tas-setgħa imperjali maestuża, u l-oqbra jsiru simbolu tal-materjalizzazzjoni tas-setgħa imperjali. daqsminuri|289x289px|L-oqbra tal-Lvant tad-dinastija Qing It-tliet oqbra ta’ ShengJing (biċ-Ċiniż: 盛京三陵; bil-pinyin: Shèng Jīng Sān Líng) huma l-oqbra tal-antenati li kienu ħolqu s-sisien tal-familji imperjali Manchu u Qing. L-għamla tat-tliet oqbra hija imitazzjoni ta’ mawżolej oħra b’karatteristiċi stilizzati, li influwenzat il-kostruzzjoni tal-oqbra imperjali tad-dinastija Qing. Dawn it-tliet oqbra flimkien mal-oqbra tal-Lvant u l-oqbra tal-Punent tad-dinastija Qing, jikkostitwixxu grupp ta’ oqbra imperjali rappreżentattiv ħafna tal-istorja tad-dinastija Qing.
Għar ta' Altamira
daqsminuri|Pittura Preistorika ta' Biżont estint. L-Għar ta' Altamira (/ˌæltəˈmɪərə/; bl-Ispanjol: Cueva de Altamira [ˈkweβa ðe altaˈmiɾa]) huwa għar li jinsab qrib ir-raħal storiku ta' Santillana del Mar f'Cantabria, Spanja. Huwa rinomat għall-arti preistorika mal-ħitan tiegħu bi tpinġijiet bil-karbonju u pitturi polikromatiċi ta' fawna lokali kontemporanja u idejn umani. L-iktar pitturi bikrin saru matul il-Paleolitiku Superjuri, madwar 36,000 sena ilu. Is-sit ġie skopert fl-1868 minn Modesto Cubillas u sussegwentement ġie studjat minn Marcelino Sanz de Sautuola.
Datar u perjodizzazzjoni
daqsminuri|322x322px|Assoċjazzjoni tal-annimali fl-Għar ta' Altamira, ta' Leroi-Gourhan. Ma hemm l-ebda qbil xjentifiku la dwar id-datar tal-artefatti arkeoloġiċi li nstabu fl-għar, u lanqas dwar id-datar tat-tpinġijiet u tal-pitturi. Fil-fatt, ix-xjenzati għadhom qed jevalwaw l-età tal-arti tal-Għar ta' Altamira.
Sit ta' Wirt Dinji
Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem"; u l-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet".
Impatt kulturali
daqsminuri|311x311px|Interpretazzjoni moderna ta' biżont tal-Għar ta' Altamira Uħud mill-pitturi polikromatiċi tal-Għar ta' Altamira huma magħrufa sew fil-kultura popolari Spanjola. Il-logo li juża l-gvern awtonomu ta' Cantabria biex jippromwovi t-turiżmu fir-reġjun huwa bbażat fuq wieħed mill-biżonti mpittra f'dan l-għar. Bisonte ("biżont" bl-Ispanjol), ditta tas-sigaretti Spanjola tas-seklu 20, kienet tuża wkoll figura stilizzata ta' biżont Paleolitiku fil-logo tagħha.
Katidral ta' Šibenik
Niccolò di Giovanni Fiorentino
Bejn l-1475 u l-1505, ix-xogħol għadda taħt is-sorveljanza tal-arkitett Toskan Niccolò di Giovanni Fiorentino (Nicola Firentinac), mill-iskola tal-iskultura ta' Donatello, li żviluppa bħala skultur u bennej fid-Dalmazja. Huwa kompla l-kostruzzjoni tal-katidral fl-istil Rinaxximentali Toskan. Lesta l-galleriji estensivi, bena r-riffieda fin-navata ċentrali, bena l-faċċata superjuri, u ħadem l-iskulturi esterni ta' San Mikiel, San Ġakbu u San Mark. Is-saqaf f'għamla ta' bittija huwa magħmul minn sensiela ta' ċangaturi enormi tal-ġebel u kien meqjus bħala kostruzzjoni tal-għaġeb dak iż-żmien. Bena wkoll il-galleriji paralleli u ħadem fuq il-presbiterju u s-santwarju.